PTG รายได้ขาย-บริการเพิ่ม! ดันผลงานปี 64 กำไรแตะ 1 พันล้าน แจกปันผล 0.25 บ.
PTG รายได้ขายปลีกน้ำมัน-บริการเพิ่ม! ดันผลงานปี 64 กำไรแตะ 1 พันล้าน แจกปันผล 0.25 บ. XD 10 มี.ค. จ่าย 20 พ.ค.65
PTG รายได้ขายปลีกน้ำมัน-บริการเพิ่ม! ดันผลงานปี 64 กำไรแตะ 1 พันล้าน แจกปันผล 0.25 บ. XD 10 มี.ค. จ่าย 20 พ.ค.65
28 ก.พ. 2565

บริษัท พีทีจี เอ็นเนอยี จำกัด (มหาชน)  หรือ PTG รายงานผลการดำเนินงานงวดปี 2564 สิ้นสุดวันที่ 31 ธ.ค.2564 ดังนี้

โดยรายได้จากการขายและบริการในปี 2564 อยู่ที่ 133,759 ล้านบาท เพิ่มขึ้น 28.1% เทียบกับปีก่อนหน้า ทั้งนี้ รายได้จากการขายและบริการที่เพิ่มขึ้นเป็นผลมาจากราคาขายปลีกน้ำมันเพิ่มขึ้นเฉลี่ย 26.3% จากปีที่แล้ว โดยรายได้จากธุรกิจน้ำมันคิดเป็นสัดส่วน 95.4% ของรายได้จากการขายและบริการทั้งหมด และปริมาณการจำหน่ายน้ำมันรวมทุกช่องทางทั้งปีเพิ่มขึ้น 1.2% จากปีที่แล้ว อยู่ที่ 5,020 ล้านลิตร โดยยังสามารถเติบโตได้ตามเป้าหมายที่บริษัทคาดการณ์ไว้ที่1-4%
ขณะที่การเติบโตของปริมาณการจำหน่ายน้ำมันของสถานีบริการเดิม (Same Store Sales)ในปีนี้ปรับตัวลดลง 3.0% จากสถานการณ์การแพร่ระบาดของไวรัส COVID-19 ที่ยังคงพัฒนาสายพันธุ์ใหม่ของไวรัสอย่างต่อเนื่อง
ด้านรายได้จากธุรกิจ Non-Oil ซึ่งคิดเป็นสัดส่วน 4.2% ของรายได้จากการขายและบริการ ในปีนี้เพิ่มขึ้น 33.1% เทียบกับปีก่อน อยู่ที่ 5,624 ล้านบาท โดยมูลค่าที่เพิ่มขึ้นหลักมาจากธุรกิจแก๊ส LPG ธุรกิจร้านธุรกิจอาหารและเครื่องดื่มและธุรกิจร้านสะดวกซื้อ Max Mart
นอกจากนี้บริษัทเตรียมปันผลจากงวดดำเนินงานวันที่ 1 ม.ค.2564-31 ธ.ค.2564 เป็นเงินสด  0.25 บาท กำหนดวันที่ไม่ได้รับสิทธิปันผล 10 มี.ค. 2565 และกำหนดจ่าย 20 พ.ค. 2565